

**Plán profesijného rozvoja školy**

Prerokované so zástupcami zamestnancov: 27.01.2020

Prerokované v pedagogickej rade: 27.01.2020

Predložené zriaďovateľovi na schválenie: 19.02.2020

 ............................................

 za zriaďovateľa

****

V Novej Bani, 27.01.2020

Predložený Plán profesijného rozvoja (ďalej len plán)reaguje na zákon NR SR č. 138/2019 Z. z. o pedagogických zamestnancoch a odborných zamestnancoch, najmä na časti súvisiace so zmenami v oblasti profesijného rozvoja a jeho plánovania a to aj v kontexte aktualizačného vzdelávania, ktoré bude realizované v GFŠ, Nová Baňa (ďalej len škola).

Tento plán vychádza a v plnej miere zohľadňuje:

1. Zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov;
2. Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov.

Podľa zákona o pedagogických zamestnancoch je**pedagogický zamestnanec povinný udržiavať a rozvíjať svoje profesijné kompetencie prostredníctvom kontinuálneho vzdelávania alebo sebavzdelávania**.

Povinnosť a zodpovednosť za profesijný a kariérny rast učiteľov je úlohou každého zamestnanca, ale aj zamestnávateľa, teda školy.

1. **Základné údaje o škole**

počet pedagogických zamestnancov: 10

počet PK: 5

počet žiakov k 15.9.2019: 84

počet študijných odborov: 1

**tabuľka** - počet samostatných pedagogických zamestnancov, pedagogických zamestnancov s 1. atestáciou, počet pedagogických zamestnancov s 2. atestáciou:

|  |  |  |  |  |
| --- | --- | --- | --- | --- |
|  | Počet | Z toho bez kredit. príplatku | Z toho s kredit. príplatkom 6% | Z toho s kredit. príplatkom 12% |
| samostatný pedagogický zamestnanec | 1 | 1 | - | - |
| pedagogický zamestnanec s 1. atestáciou | 5 | - | 5 | - |
| pedagogický zamestnanec s 2. atestáciou | 4 | 1 | 3 | - |

1. **Hlavné ciele plánu profesijného rozvoja školy – spôsob plnenia cieľov**

V najbližších štyroch rokoch je cieľom plánu profesijného rozvoja školy, aby všetci učitelia absolvovali vzdelávanie na zvýšenie svojej odbornosti v zmysle **§ 42 zákona 138/19 o vzdelávaní pedagogických zamestnancov a odborných zamestnancov.**

Škola bude vo svojej réžii realizovať aktualizačné vzdelávanie.

Okrem získavania odborných kompetencií je prioritou školy v najbližších štyroch rokoch rozvíjať aj nasledujúce kompetencie učiteľov:

* zvyšovanie právneho povedomia učiteľov
* získavanie profesijných kompetencií výchovného a kariérneho poradcu
* vedenie elektronickej triednej knihy
* nové trendy v oblasti školstva
* nová klíma a kultúra školy
* nové informačné a komunikačné technológie
* rozvoj vied a ich transformácia do vzdelávacích obsahov
* nové požiadavky trhu práce
* práca so žiakmi so ŠVVP.

Metódy a spôsoby vyhodnocovania/plnenia cieľov:

* zdieľanie získaných kompetencií na zasadnutiach VO
* zdieľanie získaných informácií na pravidelných pracovných poradách, diskusia
* pracovné hodnotiace rozhovory (učiteľ – učiteľ, učiteľ – vedúci pedagogický zamestnanec)
* kontrola osobných plánov profesijného rastu na konci školského roka (rozhovor riaditeľa školy a učiteľa, spätná väzba)
* dotazníková forma u žiakov
* komparácia výkonov žiakov pred a po aplikácii získaných kompetencií.
1. **Hlavné ciele profesijného rozvoja pedagogických zamestnancov – spôsob plnenia cieľov**

Kvalita školy je priamo závislá od profesionálneho rozvoja a napredovania učiteľov, teda od celoživotného (priebežného) vzdelávania sa. Manažment našej školy preto podporuje všetky formy vzdelávania pedagogických zamestnancov. Medzi základné ciele profesijného rozvoja pedagogických zamestnancov patrí:

* motivovať pedagogických zamestnancov pre neustále sebavzdelávanie, vzdelávanie a zdokonaľovanie profesijnej spôsobilosti;
* podporovať rozvoj osobnostných vlastností pedagogických zamestnancov, spôsobilostí pre tvorbu efektívnych vzťahov, riešenie konfliktov, komunikáciu a pod.;
* zabezpečiť prípravu pedagogických zamestnancov na výkon špecializovaných funkcií, napr. triedny učiteľ, výchovný poradca, kariérny poradca, vedúci vzdelávacej oblasti, predseda žiackej školskej rady, atď.;
* uvádzať začínajúcich pedagógov do pedagogickej praxe;
* zabezpečiť prípravu pedagogických zamestnancov na zvyšovanie kompetencií, hlavne jazykových spôsobilostí a schopností efektívne pracovať s IKT;
* zabezpečiť prípravu pedagogických zamestnancov na prípadné úpravy školského vzdelávacieho programu;
* sprostredkovať najnovšie poznatky (inovácie) z metodiky vyučovania jednotlivých predmetov, pedagogiky a príbuzných vied.

Metódy a spôsoby vyhodnocovania/plnenia cieľov:

* zdieľanie získaných kompetencií na zasadnutiach VO
* zdieľanie získaných informácií na pravidelných pracovných poradách, diskusia
* pracovné hodnotiace rozhovory (učiteľ – učiteľ, učiteľ – vedúci pedagogický zamestnanec)
* kontrola osobných plánov profesijného rastu na konci školského roka (rozhovor riaditeľa školy a učiteľa, spätná väzba)
* dotazníková forma u žiakov a následné vyhodnotenie
* komparácia výkonov žiakov pred a po aplikácii získaných kompetencií a následné vyhodnotenie.
1. **Krátkodobé ciele (šk. rok 2019/2020) pre všetkých pedagogických zamestnancov**

|  |  |  |  |  |
| --- | --- | --- | --- | --- |
| Cieľ | Aktivity | Predpoklad záujem pedagogických zamestnancov | Zodpovednosť / poskytovateľ vzdelávania | Termín a rozsah aktivity |
| Zvyšovať právne povedomie učiteľov | aktualizačné vzdelávanie Zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov Zmeny v odmeňovaní pedagogických zamestnancov Zákon č.18/2018 Z. z. o ochrane osobných údajov a o zmene a doplnení niektorých zákonov – poučenie osôb poverených spracúvaním údajov Pracovný poriadok a Prevádzkový poriadok GFŠ NBEtický kódex učiteľa | všetci | GFŠ, Nová Baňalektor – riaditeľka školyPaedDr. Renáta Juhásová | školenie v rozsahu 3 hodín+ samoštúdiumoktóber 19 – január 20 |
| skvalitňovať prípravu obyvateľstva na sebaochranu a vzájomnú pomoc | aktualizačné vzdelávanie Príprava zamestnancov na sebaochranu a vzájomnú pomoc | všetci | GFŠ, Nová Baňalektor – riaditeľka školyPaedDr. Renáta Juhásová | školenie v rozsahu 1 hodiny+ samoštúdiumoktóber19  |
| rozširovať záujem o možnosti ďalšej práce s mládežou | aktualizačné vzdelávanie Výber možností a príležitostí pre mládež a pracovníkov s mládežou (IUVENTA)  | všetci | GFŠ, Nová Baňalektor – riaditeľka školyPaedDr. Renáta Juhásová | školenie v rozsahu 1 hodiny+ samoštúdiumoktóber 19 – január 20 |
| získavať profesijné zručnosti a kompetencie v práci s IKT | aktualizačné vzdelávanie Vedenie elektronickej triednej knihy | všetci | GFŠ, Nová Baňalektor – Mgr. Radovan Mádel | školenie v rozsahu 2,5 hodiny+ samoštúdiumoktóber 19 – január 20 |
| zvyšovať odborné kompetencie | aktualizačné vzdelávanie Práca so žiakmi s ŠVVP a s poruchami učenia | všetci | GFŠ, Nová Baňalektor – Mgr. Darina Bušková (výchovná poradkyňa) | školenie v rozsahu 2,5 hodiny+ samoštúdiumoktóber 19 – máj 20 |

Poznámka: Termín začiatku a ukončenia je predpokladaný

1. **Krátkodobé ciele (šk. rok 2019/2020) pre jednotlivých pedagogických zamestnancov**

Každý pedagogický zamestnanec má vypracovaný osobný plán profesijného rastu na jeden školský rok, ktorého súčasťou je stanovenie krátkodobých cieľov, ako aj aktivít, ktoré vedú k ich dosiahnutiu. Všetci zamestnanci si vo svojich osobných plánoch zvolili prvú kariérovú cestu, ktorá vedie k celoživotnému zachovávaniu štandardných pedagogických a odborných kompetencií zamestnanca v súlade s požiadavkami a potrebami školy a školského zariadenia na príslušnom kariérovom stupni.

Viď Osobné plány profesijného rastu učiteľa v prílohe

1. **Strednodobé ciele (vízia na obdobie 2 rokov: 2019-2021)**

|  |  |  |  |  |
| --- | --- | --- | --- | --- |
| Cieľ | Aktivity | Pedagogický zamestnanec | Zodpovednosť / poskytovateľ vzdelávania | Termín a rozsah aktivity |
| vzdelávať sa v aprobačných predmetoch a zvyšovať profesijné kompetencie v metodike ich vyučovania | školenia, vzdelávacie semináresamoštúdium | všetci | MPC, vzdelávacie inštitúcie | 2020/21 |
| motivovať zamestnancov školy a podporovať ich celoživotné vzdelávanie a snahu o osobný profesijný rozvoj a rast | pracovné porady, semináre, neformálne stretávanie – diskusie, rozhovory | všetci | škola | 2020/21 |
| skvalitňovať spoluprácu, efektívne komunikovať na všetkých úrovniach v rámci výchovno-vzdelávacieho procesu | pracovné porady, semináre, neformálne stretávanie – diskusie, rozhovory, hodnotenia, dotazníky | všetci | škola | 2020/21 |
| vzdelávať sa v oblasti školskej legislatívy, vedenia pedagogických dokumentov – aj elektronickou formou | pracovné porady, semináre, neformálne stretávanie – diskusie, rozhovorysamoštúdium | všetci | škola | 2020/21 |
| v oblasti cudzích jazykov:-pokračovať vo vyučovaní RJ ako 2. CJ v škole -pokračovať vo vyučovaní ŠpJ v škole aspoň vo forme 3. CJ či krúžku -udržať projekt PASCH a vyučovanie NJ ako 2. CJ | vzdelávanie podľa ponukysamoštúdium | všetci učitelia cudzích jazykov | škola, Goetheho inštitút, iné vzdelávacie inštitúcie | 2020/21 |
| aktívne komunikovať v rámci všetkých vzdelávacích oblastí a zlepšovať vzájomnú spoluprácu  | konzultácie vo vzdelávacej oblasti, zdieľanie získaných kompetencií na zasadnutiach VO a vzájomná odborná debata medzi pedagógmi | vedúci VOvšetci učitelia  | škola | 2020/21 |
| udržať program DofE v škole | úspešné absolvovanie aktuálnych účastníkov, propagácia medzi ostatnými žiakmi | Bd, Md | škola | 2020/21 |
| získať informácie o nových trendoch vo vyučovaní všetkých predmetov | vzdelávanie, semináre,medzinárodné programyErasmus+podávanie grantov | všetci | MPC, vzdelávacie inštitúcie | 2020/21  |
| zvyšovať zapojenosť žiakov do predmetových a iných súťaží | aktuálne súťaže | všetci | Iuventa, jednotlivé ministerstvá, mesto, škola | 2020/21 |
| zdokonaliť sa v používanie IKT (aplikácia pojmových máp, práca s videom, ...) | semináre, samoštúdium | všetci | vzdelávacie inštitúcie | 2020/21 |

1. **Dlhodobé ciele (vízia na obdobie 4 rokov: 2019-2023)**

|  |  |  |  |  |
| --- | --- | --- | --- | --- |
| Cieľ | Aktivity | Pedagogický zamestnanec | Zodpovednosť/ poskytovateľ vzdelávania | Termín a rozsah aktivity |
| získavať, udržiavať, rozširovať, zdokonaľovať a dopĺňať profesijné kompetencie potrebné na výkon pedagogickej praxe so zreteľom na premenu tradičnej školy na modernú | vzdelávanie, konzultácie vo VO, zdieľanie získaných kompetencií na zasadnutiach VO a vzájomná odborná debata medzi pedagógmi | všetci | škola | 2019/23 |
| zúčastňovať sa vzdelávania, ktoré zaručuje uplatnenie inovácií vo výchovno – vzdelávacom procese, rozvíjať pedagogickú tvorivosť vo vyučovaní | vzdelávaniesamoštúdium | všetci | školavzdelávacie portály | 2019/23 |
| vymieňať si informácie v oblasti profesijných kompetencií medzi školami a pedagógmi navzájom | sieťovanie škôl, stretávanie sa učiteľov, odborná diskusia | všetci | školavzdelávacie portálysociálne siete | 2019/23 |
| aktívne sa vzdelávať a využívať IKT vo vyučovacom procese, zlepšovanie počítačovej gramotnosti a následne získané zručnosti aplikovať vo vyučovacom procese | vzdelávaniesamoštúdium | všetci | školavzdelávacie portály | 2019/23 |
| vykonať 1. atestačnú skúšku | vzdelávaniesamoštúdium | 1 PZ (Se) | MPC | 2019/23 |
| vzdelávať sa v rámci aprobačných predmetov | vzdelávaniesamoštúdium | všetci | vzdelávacie portály | 2019/23 |
| zúčastniť sa vzdelávania v oblasti bádateľských aktivít v prírodných vedách | vzdelávaniesamoštúdium | učitelia prírodovedných predmetov | vzdelávacie inštitúcie | 2019/23 |
| zúčastňovať sa vzdelávaní podľa aktuálnej ponuky v oblasti výchovného a kariérneho poradenstva | vzdelávaniesamoštúdium | 2 PZ (Bš, Md) | vzdelávacie inštitúcie | 2019/23 |
| zúčastňovať sa vzdelávaní podľa aktuálnej ponuky vo všetkých oblastiach -sledovanie, triedenie a sprostredkovávanie informácií v daných oblastiach  | vzdelávacie semináre,samoštúdium,konzultácie s odborníkmi | všetci | vzdelávacie inštitúcie | 2019/23 |
| vytvárať a zdokonaľovať video portfólium pre učivo dejepisu a geografie 1. až 3. ročníka gymnázií | samoštúdium | 1PZ (Fe) | škola | 2019/23 |
| prispievať článkami zo vzdelávania, netradičných hodín do tlače, na web školy, ako aj sledovať aktuálnu pedagogickú a odbornú tlač či odborné portály | samoštúdium | všetci | škola | 2019/23 |

1. **Krátkodobé ciele (šk. rok 2019-2020) VYHODNOTENIE na konci školského roku**

Každý pedagogický zamestnanec má vypracovaný osobný plán profesijného rastu na jeden školský rok, ktorého súčasťou je stanovenie krátkodobých cieľov, ako aj aktivít, termínov a tieto plány budú na konci školského roka predmetom hodnotiaceho rozhovoru riaditeľa školy a každého pedagogického zamestnanca.

Viď v prílohe Osobné plány profesijného rastu učiteľa